รีวิวเมนูอาหารตามนี้เลยครับ
1) ยำต้นอ่อนทานตะวันกุ้งสด --> ผมไม่ทราบชื่อที่แน่ชัดนะครับว่าผักชนิดนี้ชื่ออะไร (ดูจากรูป หากใครทราบช่วยคอมเมนต์บอกทีนะครับ) แต่รสชาติดีมากครับ กุ้งนี่เนื้อมาเน้นๆ น้ำยำอร่อยมากกก ให้ 5 เต็มครับเมนูนี้
2) ปลาเขื่อนทอดกรอบ --> ปลาทอดมากรอบสุดๆ หักหัวปลาจิ้มกับน้ำจิ้ม ทานคู่กันได้อย่างลงตัว (ส่วนลำตัวต้องระวังก้างด้วยนะครับ เพราะมันจะไม่ได้กรอบหมดทั้งตัว แต่ส่วนหัวนี้กัดได้เลยครับ) จานนี้ให้ 4 เต็ม 5 ครับ
3) ส้มตำไทย --> เมนูสิ้นคิดครับ สั่งมาเล่น แต่รสชาติไม่ธรรมดาเลยครับ จัดจ้านถึงใจ ให้ 4 เต็ม 5 ครับ
4) ต้มแซ่บซี่โครงหมูอ่อน --> ตัวน้ำกับซี่โครงหมูทำมาได้เข้ากันดี ให้ 4 เต็ม 5 ครับ
5) ลาบเห็ด --> เห็ดดูไม่ค่อยสด แต่รสของลาบยังมีอยู่ครบ ให้ 3 เต็ม 5 ครับ
6) แกงส้มชะอมกุ้งสด --> น้ำแกงส้มเข้มข้นมาก ลืมแกงส้มน้ำใสๆที่เคยกินไปได้เลย กุ้งเนื้อแน่น ชะอมชุบไข่ก็อร่อยดีครับ ให้ 4 เต็ม 5 ครับ
สรุปเลยคือร้านนี้เหมาะมาก บรรยากาศก็ดี ที่จอดรถสะดวกสะบาย อยู่ใกล้ๆอ่างเก็บน้ำ ลมเย็นสบายสุดๆ ถ้าใครผ่านมาเที่ยวอ่างเก็บน้ำก็ลองมาที่ร้านนี้นะครับ ไม่ผิดหวังแน่นอน :)